stanford-oval/wikipedia huggingface dataset:
סימונידס
מאתונה לסיקיליה

לאחר קרב מרתון (490 לפנה"ס) שב המשורר סימונידס לאתונה, אך לאחר פרק זמן קצר עקר לסיקיליה (סיציליה) על-פי הזמנתו של המלך השליט היירו, אף הוא פטרון ידוע של יוצרים ומחברים. תחת חסותו, אם כי בעל חירות אמנותית, חי ופעל סימונידס עד יומו האחרון. סימונידס נקבר בעיר אקרגס שבסיקיליה.
תרגומים

כאן שוכב: מבחר אפיטפים מיוון העתיקה, בחר ותירגם מיוונית עתיקה שמעון בוזגלו, אבן חושן, 2015 (מכיל דוגמאות מהאפיטפים של סימונידס)
חריץ מושחת: מבחר מהשירה הלירית היוונית במאה השישית לפנה"ס, בחר ותירגם מיוונית עתיקה שמעון בוזגלו, אבן חושן, 2017 (מכיל דוגמאות מהשירה הלירית של סימונידס)
סנדי וולש

סנדי הני וולש (בצרפתית, בהולנדית ובאינדונזית: Sandy Henny Walsh; נולד ב-14 במרץ 1995 בבריסל שבבלגיה) הוא כדורגלן בלגי-הולנדי-אינדונזי המשחק בעמדת המגן הימני בקבוצת מכלן מליגת העל הבלגית ובנבחרת אינדונזיה.
חיים אישיים

וולש נולד בבלגיה לאב אירי שנולד באנגליה, ולאם אינדונזית שנולדה בשווייץ וגדלה בהולנד. הוא יכול לייצג את נבחרות בלגיה, אנגליה, אירלנד, שווייץ, הולנד ואינדונזיה.
ב-17 בנובמבר 2022 קיבל אזרחות אינדונזית.
קריירת מועדונים

וולש גדל במחלקות הנוער של טמפו אובריסה, ERC הוליארט, אנדרלכט וראסינג גנק. ב-2 בספטמבר 2012 ערך את הופעת הבכורה שלו בקבוצה הבוגרת של ראסינג גנק, בתיקו 2-2 נגד אנדרלכט במסגרת המחזור השישי בליגת העל הבלגית לעונת 2012/2013. הוא ערך 56 הופעות ליגה במדי המועדון, בהן הבקיע שני שערים.
ב-1 ביולי 2017 חתם בזולטה ורכם מליגת העל הבלגית. הוא ערך 58 הופעות ליגה במדי המועדון, בהן הבקיע שלושה שערים.
ב-8 באוקטובר 2020 חתם במכלן מליגת העל הבלגית. ב-31 באוקטובר ערך את הופעת הבכורה שלו במועדון, בתיקו 2-2 נגד קלאב ברוז' במסגרת המחזור ה-11 בליגה לעונת 2020/2021. ב-6 בדצמבר הבקיע את שער הבכורה שלו במועדון, בתיקו 2-2 נגד סטנדרד לייז' במסגרת המחזור ה-15 בליגה. בשלוש העונות הראשונות שלו במועדון ערך 86 הופעות ליגה, בהן הבקיע שמונה שערים.
קריירה בינלאומית

בצעירותו ייצג וולש את הולנד, וזכה עם נבחרת הולנד עד גיל 17 בטורניר אליפות אירופה עד גיל 17 בשנת 2012.
ב-8 בספטמבר 2023 ערך וולש את הופעת הבכורה שלו בנבחרת אינדונזיה, בניצחון 0–2 על נבחרת טורקמניסטן במשחק ידידות.
נכלל בסגל נבחרת אינדונזיה לטורניר גביע אסיה 2023.
תארים

הגביע הבלגי (1): 2012/2013
הסופר קאפ הבלגי (1): 2011/2012
אליפות אירופה עד גיל 17 (1): 2012
הערות שוליים

↑  Sandy Walsh: The successful Dutch youth international who has a strong English heritage באתר English Players Abroad, ‏ 5 בפברואר 2019 (באנגלית)
↑  Jordi Amat dan Sandy Walsh Resmi Jadi WNI באתר CNN, ‏ 17 בנובמבר 2022 (באינדונזית)
↑  Sandy Walsh KV Mechelen באתר הרשמי של מכלן, 8 באוקטובר 2020 (בהולנדית)
↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת אינדונזיה – גביע אסיה בכדורגל 2023 |
| --- | --- | --- |
|  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג |  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג | אינדונזיה |
עופר ישראלי (איש חינוך)

| --- | --- |
אין תמונה חופשית
 לידה:  20 באוגוסט 1939 (בן 85) כפר ויתקין, פלשתינה (א"י) 
 מדינה:  ישראל 
 פעילות בולטת:  ייסוד וניהול גרעיני עודד ברחבי הארץ  ניהול היחידה לטיפול בחבורות נוער רחוב במשרד החינוך  ייעוץ בנושא ילדים ונוער במצוקה לראש ממשלת ישראל גולדה מאיר
 השכלה:  אוניברסיטת תל אביב  אוניברסיטת בר-אילן  המכללה האקדמית בית ברל 
 
עופר ישראלי (נולד ב-20 באוגוסט 1939) הוא איש חינוך, ממייסדי "גרעין עודד". כיהן כיועץ לראש הממשלה גולדה מאיר ולסגן שר החינוך אהרון ידלין בנושא טיפול בילדים ונוער במצוקה.
ביוגרפיה > ילדות

ישראלי נולד בכפר ויתקין לעדה ויונה ישראלי ממייסדי תל חי וכפר גלעדי. אמו עדה שעלתה מרוסיה שם למדה רוקחות, הייתה מהאחיות הראשונות בארץ, בין השאר טיפלה ברחל המשוררת. רחל המשוררת אף הקדישה לה את השיר "אין בליבי עלייך". ישראלי הושפע רבות מהוריו ואימץ את ערכיהם החלוציים ציוניים. מגיל צעיר עסק בחקלאות ולאחר מכן בטיפול בנוער מנותק בשכונות מצוקה. בגיל 15 התנדב ישראלי להדריך ולסייע בקליטת עולים חדשים ביישובי עמק חפר המזרחית, שם נחשף עופר לעולם חדש של תרבויות שונות.
ביוגרפיה > השכלה

חינוך - בית ברל, סוציולוגיה ופסיכולוגיה - אוניברסיטת בר-אילן, קרימינולוגיה – אוניברסיטת תל אביב.
ביוגרפיה > פעילות ציבורית

בתחילת שנות ה-60 של המאה ה-20 עסק עופר בטיפול ושיקום חבורות רחוב באמצעות מודל שפיתח ביחד עם אריה לייסנר. אריה עמד בראש פרויקט ניסוי חדשני, בתחום הטיפול בחבורות רחוב, ביוזמת משרד הסעד ובמימון אמריקאי. בנוסף, עופר ביצע תוכנית מחקר בנושא עבודה עם חבורות נוער וטיפול בנוער עזוב בשכונות ובפרברי ת"א.
ב-1964 עופר ייעץ בנושא לעיריית תל אביב וב-1967 לסגן שר החינוך, אהרן ידלין, שמינה את עופר לנהל את היחידה לטיפול בחבורות נוער בכל רחבי הארץ.
ב-1969 השתתף בייסוד, הקמה וניהול של "גרעין עודד": קבוצות מתנדבים מהקיבוץ, מהמושב ומהעיר לפעולה התנדבותית קהילתית - הדרכתית בעיירות פיתוח, שכונות ופרברי ערים וכן במושבים. המתנדבים פועלים במסגרת שנת שרות מוקדמת, אחרי הלימודים בעל-יסודי ולפני השירות הצבאי. היוזמה המקורית הייתה "הקמת מסגרת התנדבותית לפעולה בישובי "ישראל השנייה" בעקבות התגברות הניכור בין קיבוצים וישובי הפיתוח שבשכנותם ומטרתה להביא לקרוב בין שתי האוכלוסיות". בנוסף הייתה ביוזמה זו הענות לצורך אישי של צעירים למימוש עצמי ולמתן ביטוי מקורי וחדשני למאווים אידיאליסטיים.
בשנים 1971–1973 מונה עופר ליועץ בנושא ילדים ונוער במצוקה עבור ראש ממשלת ישראל גולדה מאיר.
ב-1975 הקים עופר במועצה האזורית עמק חפר את מערכת החינוך וניהל בה את אגף המחלקה לחינוך במשך 13 שנים.
בין הפעולות שיזם והוביל: אינטגרציה במערכת החינוך בין יישובים ותיקים לבין יישובי עולים וכן הכנסת 4 יישובים ערביים (ימה, ביר א-סיכה, מרג'ה ואיבתאן) לתוך מערכת החינוך של עמק חפר, פעולה שהגדילה מאוד את התקציבים שקיבלו עבור מוסדות החינוך שלהם. לימים הפכו ארבעת היישובים למועצה מקומית זמר.
בשנת 1988 עבר עופר לנהל את פארק תעשיות עמק חפר, בראשו עמד כ-10 שנים. במהלך תקופה זו צמח פארק התעשייה מ-14 מפעלים ל כ-100 מפעלים.
בשנים 1990–2005 כיהן עופר כיושב ראש ועד עובדי מועצה אזורית עמק חפר.
עופר מתגורר בכפר ויתקין, נשוי לעדי, אב לארבעה בנים וסבא ל 16 נכדים.
הוקרה ופרסים

1973 – מכתב הוקרה מראש ממשלת ישראל גולדה מאיר
1982 – פרס האגודה הבינלאומית למדיטציה בישראל
2006 – תעודת הוקרה מיושב ראש הסתדרות המעו"ף.
ספריו

להיות עצמי: שירים, תל אביב: טרקלין, תשע"ג 2013,‏ 78 עמודים, מסת"ב 978-9-655-34411-0
בן ממשיך, חקלאי ומחנך, עריכה: משה נישרי, כפר ויתקין: עופר ישראלי, 2018,‏ 119 עמודים
חשבון נפש, עריכה: אביבית חזק, גני תקוה: ארגמן מיטב הוצאה לאור, 2015,‏ 86 עמודים
עולם אפל

| --- | --- |

 בימוי:  אנטון מגרדיצ'ב
 הופק בידי:  סרגיי דניאליאן   רובן דישדישיאן   אראם מובססיאן   אלכסיי סידורוב
 תסריט:  אלכסיי סידורוב אלכסנדר דובריניאן
 עריכה:  אנטון מגרדיצ'ב 
 שחקנים ראשיים:  סבטלנה איוואנובה איוואן ז'ידקוב
 מוזיקה:  אלכסיי הרדרום
 מדינה:  רוסיה רוסיה
 חברת הפקה:  סנטרל פרטנרשיפ 
 חברה מפיצה:  צנטרל פרטנרשיפ
 הקרנת בכורה:  2010
 משך הקרנה:  100 דקות
 שפת הסרט:  רוסיה רוסית
 סוגה:  סרט פנטזיה, סרט מתח 
 סרט הבא:  עולם אפל 2
 www.temnymir.ru
 דף הסרט ב־IMDb
 
עולם אפל (ברוסית: Тёмный мир) הוא שמו של סרט מותחן רוסי מסוגת הפנטזיה, שיצא לאקרנים ב-2010 וזכה להצלחה רבה. זהו סרט תלת-הממדי הרוסי הראשון. הסרט בוים על ידי אנטון מגרדיצ'ב. בכורת הסרט הייתה ב-7 באוקטובר 2010.
עלילה

קבוצת סטודנטים-פילולוגים מאוניברסיטת מוסקבה נשלחת למשלחת אל הכפרים בצפון רוסיה. לאחר מסע ארוך ברכבת ואוטובוס הם מגיעים לביתה של זקנה בלב היער. לאחר אכזבה בתחום האהבה, אחת מהבנות, מרינה לאונובה, בורחת לעומק היער בליווי צעיר נוסף. הם מגיעים לבקתה נטושה בלב בית קברות עתיק וללב האדמה, שם מבחינים במומיה ולצידה מגן. הקרבה למומיה יוצרת תגובה על טבעית כלשהי ולאובדן הכרה. שאר הסטודנטים מוצאים אותם והם מחייגים אל שירותי החירום הרוסיים ומזעיקים חילוץ.
אולם, במקום אנשי החילוץ מגיעים אנשים אחרים לגמרי, עטויי שחורים ובעלי סמל צלב קרס מעוות. הם מחסלים את יחידת החילוץ שמגיעה ומרסקים את מסוק החילוץ - מה שנותן את האות לסטודנטים להימלט על נפשם כל עוד רוחם בם. אולם עטויי השחורים לוכדים את כולם והם מובלים אל שר המשאבים המינרליים, אלכסנדר וולקוב, שהיה סנאטור במועצת הפדרציה הרוסית.
בשיחה עם גיבורת הסרט, מרינה לאונובה, הוא מתוודה כי הוא בן 2,500 שנים וכי הוא מחפש אחר המגן הזה כבר שנים רבות, מגן ובו כלואה נשמת אביו, שנהרג על ידי מכשפות האגם, בשל פשעיו הרבים. תוך איום על חיי חבריה לכיתה, וולקוב שולח אותה אל מכשפות האגם כדי לדעת מהו הלחש שישחרר את נשמת אביו מן המגן. המכשפות מספרות כי בינן לאנשי השחורים מתנהלת מלחמה עתיקה על הארץ. בעבר, נפל מטאוריט על כדור הארץ ובו רוח אפלה, רבת עוצמה עד מאוד, שהפכה למסוכנת מאוד עבור בני האדם.
אביו של וולקוב היה מכשף שניסה להיאבק ברוח ונכשל, הרוח נכנסה בתוכו ומכשפת האגם נאלצה להיאבק בו ולבסוף כלאה נשמתו במגן. על מנת לדעת את הלחש, על מרינה לעבור טקס הכתרה אצל מכשפת האגם, מאחר שעליה להיות למכשפת האגם. היא עוברת את הטקס אך מסרבת לקבל עליה את גורלה.
הזמן חוזר לאחור, כאילו דבר ממה שקרה לא אירע. הסטודנטים שבים לאוניברסיטה ומרינה מרצה בפניהם אודות אגדות הלאפים. בשלב זה, הפרופסור מביע את תודתו למי שהעניק חסות למשלחת, הלא הוא אותו שר, אלכסנדר וולקוב. סצנה אחרונה: הבניין הראשי של אוניברסיטת מוסקבה מתפרק והופך למגדל כהה מאיים.
סיארה (זמרת)

| --- | --- |

סיארה ב-2019 American Music Awards
 לידה:  25 באוקטובר 1985 (בת 38) פורט הוד, ארצות הברית 
 שם במה:  Ci-Ci 
 מוקד פעילות:  ארצות הברית 
 תקופת הפעילות:  מ-2003
 מקום לימודים:  תיכון ריברדייל, תיכון נורת' קלייטון 
 סוגה:  R&B עכשווי, מוזיקת פופ, קראנק 
 סוג קול:  סופרן, מצו-סופרן 
 שפה מועדפת:  אנגלית 
 חברת תקליטים:  אפיק רקורדס, ג'ייב רקורדס, לה-פייס רקורדס, סוני מיוזיק 
 בן או בת זוג:  ראסל וילסון (6 ביולי 2016–?)  פיוצ'ר (2013–2014) 
 מספר צאצאים:  4 
 onlyciara.com
 פרופיל ב-IMDb
 
סיארה פרינסס וילסון (באנגלית: Ciara Princess Wilson; נולדה ב-25 באוקטובר 1985) הידועה באופן מקצועי כסיארה (באנגלית: Ciara), היא זמרת, כותבת, רקדנית ושחקנית אמריקאית.
סיארה פרצה לתודעה עם הסינגל המצליח "Goodies", אשר הצליח להגיע למקום הראשון במצעד ה"בילבורד" האמריקאי. אלבומה הראשון, "Goodies", יצא ב-28 בספטמבר 2004, והביא שלושה להיטים אשר הצליחו להגיע למקומות הראשונים במצעדי המכירות בארצות הברית, ומכר 2.6 מיליון עותקים בארצות הברית ויותר משלושה מיליון עותקים ברחבי העולם.
אלבומה השני, "Ciara: The Evolution", יצא ב-5 בדצמבר 2006. האלבום הגיע למקום הראשון במצעד המכירות האמריקאי, כאשר מכר יותר מ-338,000 עותקים, והצליח לעבור את מכירות אלבומה הקודם. גם האלבום הזה הצליח להפיק להיטים מצליחים.
ביוגרפיה > ילדותה וצעירותה

סיארה נולדה באוסטין, טקסס. היא גדלה כילדה יחידה להורים קרלטון וג'קי הריס. היא גדלה במחנות צבא בגרמניה, קליפורניה, אריזונה ונבדה, מכיוון שאביה היה בצבא האמריקאי. בצעירותה, סיארה ומשפחתה התיישבו באטלנטה. סיארה אמרה, שכאשר צפתה בלהקה "דסטיניז צ'יילד" בטלוויזיה, זה גרם לה לרצות לפתח קריירת מוזיקה. לאחר שסיימה את לימודיה, גילה אותה המפיק ג'אזי פה, וסיארה הוחתמה לחברת התקליטים "LaFace", והחלה לעבוד על אלבום הבכורה שלה.
ביוגרפיה > 2004–2005: Goodies

אלבומה הראשון, "Goodies", יצא ב-28 בספטמבר 2004, ומכר 2.63 מיליון עותקים בארצות הברית. בשנה הבאה, האלבום הופץ בכל העולם, אך ההצלחה הייתה מוגבלת, למרות שהסינגלים שוחררו בתפוצה עולמית. הסינגל הראשון מתוך האלבום, "Goodies" הגיע למקום הראשון בארצות הברית ובממלכה המאוחדת. הסינגלים הבאים, "1, 2 Step" (שיתוף פעולה עם מיסי אליוט) ו-"Oh" (שיתוף פעולה עם זמר הראפ לודאקריס), הגיעו גם הם לחמשת המובילים בשתי הארצות. "And I", הסינגל הרביעי, היה מצליח פחות מהסינגלים הקודמים, והגיע רק למקום 96 במצעד הבילבורד האמריקאי. ביולי 2005, סיארה שחררה DVD עם קליפים ומסע תעודי ונקרא: "Goodies: The Videos & More". בקיץ 2005, לאור הצלחת האלבום, סיארה שיתפה פעולה בסינגלים מצליחים עם אמני היפ הופ. היא הופיעה בלהיט של מיסי אליוט, "Lose Control", ובלהיט של באו וואו "Like You". שני הסינגלים הגיע למקום השלישי במצעד הבילבורד האמריקאי.
בדצמבר 2005, סיארה הופיעה כמופע החימום של הזמרת גוון סטפני בקונצרט שלה, "Harajuku Lovers". בנוסף, קיבלה סיארה מועמדות לפרס גראמי כ"אמנית החדשה הטובה ביותר" ובקטגוריה "ביצוע הראפ/שירה הטוב ביותר" עבור הסינגל "1, 2 Step", ובקטגוריות נוספות, "שיר הראפ הטוב ביותר" ו"הקליפ הטוב ביותר" עבור הסינגל של מיסי אליוט, "Lose Control". היא זכתה בפרס גראמי הראשון שלה על השיר Lose Control יחד עם מיסי אליוט בקטגוריית הקליפ הטוב ביותר.
ביוגרפיה > 2007–2006: האבולוציה של סיארה

באפריל 2006, סיארה השתתפה בסינגל "So What" עם פילד מובס. הסינגל הגיע לעשרת המובילים במצעד האמריקאי. בחודש הבא, סיארה השתתפה בסרט הטלוויזיוני "All You've Got". בקיץ של אותה שנה, הוציאה לאור סיארה סינגל חדש, "Get Up" והוא היה שיתוף פעולה עם הראפר קאמיליונר. הסינגל נכנס לפסקול הסרט סטפ אפ.
אלבום הסטודיו השני של סיארה, "Ciara: The Evolution", יצא ב-5 בדצמבר 2006. בין המפיקים של האלבום: ג'אזי פה, רונדי ג'רקינס, פארל ויליאמס, בריאן מיקאל, ויל.איי.אם ורבים אחרים. סיארה כתבה והפיקה את רוב האלבום. הסינגל הרשמי הראשון היה "Promise", והגיע ל-12 המובילים במצעד הבילבורד האמריקאי. ב-23 בדצמבר, האלבום מוקם במקום הראשון במצעד הבילבורד ונשאר שם במשך 12 שבועות. הסינגל השני בארצות הברית והראשון באירופה ואסיה הוא "Like a Boy", אשר יצא ב-13 בפברואר 2007 בארצות הברית וב-9 באפריל 2007 בממלכה המאוחדת.
ביוגרפיה > 2009–הווה: Fantasy Ride

ב-4 במאי 2009 הוציאה סיארה את אלבומה השלישי Fantasy Ride, הסינגל הראשון הוא Go Girl יחד עם הזמר טי-פיין שהגיע במצעד הבילבורד למקום ה78. הסינגל השני "Never Ever" נכנס ישירות למצעד האר אנד בי בילבורד במקום 17. הסינגל השלישי הוא Love Sex Magic יחד עם הזמר ג'סטין טימברלייק. באותה השנה הוציאה את השיר "Takin' Back My Love", ביחד עם אנריקה איגלסיאס. בשנת 2019, הופיעה בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב.
בשנת 2023 שיחקה סיארה בדרמת ההתבגרות המוזיקלית "הצבע ארגמן" אשר מבוסס על הרומן המצליח באותו שם מאת הסופרת האמריקאית אליס ווקר.
חיים אישיים

בשנת 2005 התחילה סיארה לצאת עם הראפר באו וואו אך הזוג נפרד באפריל 2006. סיארה ניהלה בעבר מערכת יחסים עם שחקן הכדורסל אמארה סטודמאייר.
בתחילת 2013 היו דיווחים רבים ושמועות רבות כל כך שסיארה נמצאת במערכת יחסים עם הראפר פיוצ'ר (Future), ובהמשך הראפר אישר בראיון שהם אכן נמצאים במערכת יחסים. ב-28 באוקטובר 2013 הודיעה סיארה על אירוסיה לראפר. באוגוסט 2014 הודיעה סיארה על ביטול האירוסין עם הראפר. לזוג נולד ילד אחד במהלך הקשר.
בתחילת 2015 החלה לצאת עם קוורטרבק סיאטל סיהוקס ראסל וילסון, וב-11 במרץ 2016 הודיעה על אירוסיהם. הם נישאו ב-6 ביולי באותה שנה. לזוג נולדה בת ב-28 באפריל 2017, ובן שנולד ב-23 ביולי 2020.
דיסקוגרפיה > אלבומי אולפן

2004: Goodies
2006: Ciara: The Evolution
2009: Fantasy Ride
2010: Basic Instinct
2013: Ciara
2015: Jackie
2019: Beauty Marks
דיסקוגרפיה > אלבומים אחרים

2012: Playlist: The Very Best of Ciara
2012: The Collection
דיסקוגרפיה > אלבומי DVD

2005: Goodies: The Videos & More
הופעות > סיבובי הופעות

2006: The Evolution Tour
2007: Screamfest '07
2009: Jay-Z & Ciara Live
2015: Jackie Tour
2019: Beauty Marks Tour
סיארה, 2007
עונת 1939 בליגת ארץ ישראל בכדורגל

| --- | --- |
 תקופת התחרות:  25 בפברואר 1939 – 2 בדצמבר 1939 (281 ימים)
 הזוכה:  מכבי תל אביב
 מלך השערים:  ישראל פרי נויפלד (9 שערים) - מחוז תל אביב א'
 → 19381940 ←
 
עונת 1939 בליגת ארץ ישראל בכדורגל הייתה ליגה שנחשבה לבכירה ביותר בכדורגל בארץ ישראל במהלך תקופת המנדט.
בשנה זו הליגה הבכירה חולקה ל-7 מחוזות: תל אביב מחלקה א', מחוז ירושלים מחלקה א' (הקבוצות הבריטיות בלבד), מחוז חיפה מחלקה א', תל אביב מחלקה ב', שומרון מחלקה ב' ודרום מחלקה ב'.
ליגה במבנה זה התקיימה במקום ליגת ארץ ישראל בכדורגל הבכירה שהתקיימה בשנים 1931-1938, וזאת בעקבות אירועי המרד הערבי הגדול שלא אפשרו אירוח של קבוצות ממחוזות שונים במחוזות אחרים.
קבוצות מהליגה הבכירה וליגת המשנה מוזגו לתוך ליגה אחת עם מחוזות (התקיימה במקום ליגה א' וליגה ב' של השנים לפני כן).
העונה החלה ב-25 בפברואר 1939 והסתיימה ב-2 בדצמבר 1939.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.
בליגה זו שיחקו 6 קבוצות במחוז תל אביב א', 11 קבוצות בליגה המחוזית ירושלים מחלקה א' - בה שיחקו כל הקבוצות הבריטיות, 13 קבוצות במחוז חיפה א', 12 קבוצות במחוז תל אביב ב', 6 במחוז שומרון ב' ו-8 במחוז דרום ב'.
בעונה זו זכתה קבוצת מכבי תל אביב באליפות מחוז תל אביב מחלקה א', ומלך השערים במחוז זה היה פרי נויפלד ממכבי תל אביב עם 9 שערים לעונה בליגה זו.
הליגה שבה שיחקה וזכתה מכבי תל אביב נחשבה לקשה והבכירה ביותר מבין המחוזות האחרים, אך הייתה מחלוקת בשאלה אם זכייה זו הוכרה כאליפות ארצית באותה תקופה. עד שנת 2003 הכירה ההתאחדות לכדורגל באליפות, אך מספר שנים לאחר מכן החלה להשמיט אותה מכיוון שלא התקיימה ליגה ארצית בכירה רשמית בשנה זו והיא לא נספרה במניין האליפויות הרשמי של הקבוצה, שמצידה המשיכה לטעון שזכתה באליפות כשרה בליגה שנחשבה לחזקה ביותר. מחלוקת זו המשיכה עד לפרסום חוות דעת ראש יחידת המחקר של ההתאחדות לכדורגל, פרופסור יאיר גלילי, אשר תמך בהכרה מחודשת של האליפות, וב-26 במאי 2024 אישרה ההתאחדות לכדורגל בישראל כי שבה להכיר באליפות זו במניין האליפויות של מכבי תל אביב.
טבלת הליגה > מחוז תל אביב א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 10 | 8 | 1 | 1 | 32 | 8 | 17 |  |
| 2 | הפועל תל אביב | 10 | 8 | 1 | 1 | 31 | 10 | 17 |  |
| 3 | מכבי אבשלום פתח תקווה | 10 | 5 | 1 | 4 | 16 | 12 | 11 |  |
| 4 | מכבי נס ציונה | 10 | 3 | 1 | 6 | 12 | 28 | 7 |  |
| 5 | הפועל הרצליה | 10 | 1 | 2 | 7 | 13 | 28 | 4 |  |
| 6 | הכח תל אביב | 10 | 1 | 2 | 7 | 13 | 31 | 4 |  |
טבלת הליגה > מחוז ירושלים א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | המשטרה הבריטית (Police Depot) | 12 | 9 | 1 | 2 | 39 | 13 | 19 |  |
| 2 | המשמר השחור (BLACK WATCH) | 11 | 7 | 3 | 1 | 19 | 13 | 17 |  |
| 3 | חיל האוויר המלכותי (ROYAL ARMY SERVICE FORCE) | 10 | 6 | 2 | 2 | 27 | 7 | 14 |  |
| 4 | משטרה מחוזית (POLICE DISTRICT) | 10 | 6 | 2 | 2 | 27 | 7 | 14 |  |
| 5 | מחלקת המאותתים (FORCE SIGNALS) | 12 | 6 | 2 | 4 | 20 | 13 | 14 |  |
| 6 | המפקדה הבריטית (FORCE H.Q.) | 10 | 4 | 4 | 2 | 16 | 9 | 12 |  |
| 7 | הבריגדה השחורה (M/T BLACK BGDE) | 10 | 3 | 1 | 6 | 5 | 16 | 7 |  |
| 8 | R.A.P.C. | 12 | 3 | 1 | 8 | 9 | 36 | 7 |  |
| 9 | No. 2/5 CC St. | 12 | 2 | 2 | 8 | 13 | 26 | 6 |  |
| 10 | H.Q.R. AF | 12 | 2 | 2 | 8 | 12 | 34 | 6 |  |
| 11 | "B" Squadron 11th HUSSARS | 10 | 2 | 1 | 7 | 8 | 36 | 5 |  |
טבלת הליגה > מחוז חיפה א'

13 קבוצות התחרו בליגה זו:
מפקדת בריגדה 16
בית החולים הצבאי
משטרה בריטית מחוזית
אורדננס
וסט קנט
סרוויס
הפועל חיפה
מפקדת הדיוויזיה השמינית
מכבי חיפה
בית"ר "שמן"
הבטריה הכבדה 19
המאותתים דיוויזיה
הפועל כפר עטה
טבלת הליגה > מחוז תל אביב ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | בית"ר תל אביב | 22 | 20 | 2 | 0 | 110 | 13 | 42 |  |
| 2 | דגל ציון תל אביב | 22 | 16 | 3 | 3 | 91 | 17 | 35 |  |
| 3 | "אגד" תל אביב | 21 | 16 | 2 | 3 | 72 | 24 | 34 |  |
| 4 | הפועל פתח תקווה | 21 | 13 | 4 | 5 | 63 | 34 | 30 |  |
| 5 | "הגה" תל אביב | 22 | 13 | 2 | 7 | 68 | 27 | 28 |  |
| 6 | "התחייה" תל אביב | 22 | 12 | 3 | 7 | 54 | 45 | 27 |  |
| 7 | הפועל רמת-גן | 21 | 7 | 2 | 12 | 57 | 86 | 18 |  |
| 8 | הכח מכבי פתח תקווה | 21 | 6 | 2 | 13 | 45 | 63 | 14 |  |
| 9 | מכבי הרצליה | 21 | 5 | 3 | 13 | 30 | 64 | 13 |  |
| 10 | הפועל רעננה | 22 | 5 | 1 | 16 | 22 | 85 | 11 |  |
| 11 | מכבי רמת גן | 20 | 2 | 1 | 18 | 19 | 102 | 5 |  |
| 12 | הכח תל אביב | 22 | 1 | 1 | 20 | 15 | 75 | 3 |  |
טבלת הליגה > מחוז שומרון ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | בית"ר נתניה | 10 | 7 | 1 | 2 | 27 | 5 | 15 |  |
| 2 | הפועל חדרה | 10 | 7 | 1 | 2 | 37 | 9 | 15 |  |
| 3 | מכבי נתניה | 10 | 4 | 2 | 4 | 12 | 16 | 10 |  |
| 4 | מכבי בנימינה | 10 | 4 | 1 | 5 | 21 | 22 | 9 |  |
| 5 | מכבי חדרה | 10 | 2 | 2 | 6 | 10 | 24 | 6 |  |
| 6 | הפועל נתניה | 10 | 2 | 1 | 7 | 7 | 38 | 5 |  |
טבלת הליגה > מחוז דרום ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות | הערות |
| --- | --- | --- | --- | --- | --- | --- | --- | --- | --- |
| 1 | מכבי רחובות | 14 | 12 | 0 | 2 | 52 | 11 | 24 |  |
| 2 | הפועל ראשון לציון | 14 | 10 | 3 | 1 | 48 | 21 | 23 |  |
| 4 | RSG רחובות | 14 | 10 | 2 | 2 | 40 | 17 | 22 |  |
| 4 | מכבי גדרה | 14 | 5 | 1 | 8 | 18 | 27 | 11 |  |
| 5 | מכבי ראשון לציון | 14 | 4 | 1 | 9 | 33 | 27 | 8 |  |
| 6 | הפועל רחובות | 14 | 4 | 0 | 11 | 23 | 37 | 8 |  |
| 7 | הפועל נס ציונה | 14 | 3 | 0 | 11 | 18 | 52 | 6 |  |
| 8 | בית"ר ראשון לציון | 14 | 3 | 1 | 10 | 18 | 58 | 6 |  |
1 2  על המשחק מכבי ראשון לציון - בית"ר ראשון לציון לא הוענקו נקודות או שערים
הערות שוליים

↑  ליגות מחוזיות,"משחקי הסיבוב הראשון יחלו ב-25 בפברואר", דבר, תאריך: 12.2.1939
↑  מכבי תל אביב רבן הליגה בכדורגל, הבקר, תאריך: 27.11.1939
↑  כיצד הגיע "מכבי" תל אביב לאליפות, הבקר, תאריך: 04.12.1939
↑  בכל העונות מאז 1934 האלופה באה ממחוז זה
↑  אליסף דעואל, אליפות 19 או 20? התשובה מגיעה למרד הערבי, באתר ynet, 24 באפריל 2013
↑  נדב צנציפר, סערת מספר האליפויות | ההתאחדות אישרה: מכבי תל אביב תוכל להוסיף כוכב חמישי למדים, באתר ynet, 26 במאי 2024
↑  יניב טוכמן‏, ההתאחדות מכירה באליפות ה-25 של מכבי תל אביב, באתר וואלה, 26 במאי 2024
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
| עונות בליגת המשנה בכדורגל בישראל |
| --- | --- | --- |
| ליגות מחוזיות | 1930/1931 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 |  |
| ליגה א' | 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 |  |
| הליגה הארצית | 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| הליגה הלאומית | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סימונה פרוטה

סימונה פרוטה (באיטלקית: Simone Perrotta; נולד ב-17 בספטמבר 1977) הוא כדורגלן עבר איטלקי ששיחק בעמדת הקשר.
פרוטה שיחק לאורך רוב הקריירה בקבוצת רומא. כשחקנה של נבחרת איטליה, זכה פרוטה באליפות העולם במונדיאל 2006.